Národná rada Slovenskej republiky

VIII. volebné  obdobie

 Číslo: CRD-1858/2021

731a
S p o l o č n á   s p r á v a

výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Miloša SVRČEKA, Jany ŽITŇANSKEJ, Petra KREMSKÉHO a Vladimíra LEDECKÉHO na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (tlač 731) v druhom čítaní

	
	Výbor Národnej rady Slovenskej republiky pre hospodárske záležitosti ako gestorský výbor k návrhu poslancov Národnej rady Slovenskej republiky Miloša SVRČEKA, Jany ŽITŇANSKEJ, Petra KREMSKÉHO a Vladimíra LEDECKÉHO na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (tlač 731)  (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1021 z 21. októbra 2021 pridelila predmetný návrh zákona na prerokovanie týmto výborom:

	Ústavnoprávnemu výboru Národnej rady Slovenskej republiky 
	Výboru Národnej rady Slovenskej republiky pre hospodárske záležitosti a
	Výboru Národnej rady Slovenskej republiky pre verejnú správu a regionálny rozvoj.

Výbory prerokovali návrh zákona v lehote určenej uznesením Národnej rady Slovenskej republiky.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).
III.

Návrh zákona odporúčali Národnej rade Slovenskej republiky schváliť:

•	Ústavnoprávny výbor Národnej rady Slovenskej republiky uznesením č. 409                     z 18. novembra 2021
•	Výbor Národnej rady Slovenskej republiky pre hospodárske záležitosti uznesením č. 253 z 22. novembra 2021
•	Výbor Národnej rady Slovenskej republiky pre verejnú správu a regionálny rozvoj  o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný

IV.

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

1.	K čl. I, 5. bodu 
V čl. I, 5. bode, § 9 ods. 11 sa slová „zmluvy o podpore“ nahrádzajú slovami „zmluvy o poskytnutí podpory (ďalej len „zmluva“)“. 

Pripomienka legislatívno-technického charakteru zabezpečuje v zmysle 8. bodu prílohy č. 2 (Legislatívno-technické pokyny) Legislatívnych pravidiel tvorby zákonov č. 19/1997 Z. z. zaradenie legislatívnej skratky na miesto, kde sa skracované slová použijú prvý krát.  

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

2.	K čl. I, 5. bodu
V čl. I, 5. bode, § 9 ods. 12 sa slová „§ 9 ods. 1“ nahrádzajú slovami „odseku 1“. 

Pripomienka legislatívno-technického charakteru koriguje znenie použitého vnútorného odkazu. 

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

3.	K čl. I, 5. bodu 
V čl. I, 5. bode, § 9 ods. 12 sa slová „záväzku z úveru“ nahrádzajú slovami „záväzku vyplývajúcemu z úveru“.

Pripomienka pojmovo precizuje navrhované znenie konkretizáciou pôvodu záväzkového práva.

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

4.	K čl. I, 5. bodu 
V čl. I, 5. bode, § 9 ods. 12 sa druhé slovo „spoločnosť“ nahrádza slovami „obchodná spoločnosť“.

Pripomienka terminologicky spresňuje predmetné ustanovenie v zmysle zaužívanej praxe, nakoľko podľa § 114 ods. 1 Obchodného zákonníka obchodný podiel predstavuje účasť spoločníka na obchodnej spoločnosti.  

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

5.	K čl. I, nový bod 
V čl. I sa za bod 5 vkladá nový bod 6, ktorý znie: 
„6. V § 10 ods. 7 sa slová „zmluvy o poskytnutí podpory (ďalej len „zmluva“)“ nahrádzajú slovom „zmluvy“.“. 

Doterajšie body 6 až 9 sa primerane prečíslujú. 

Pripomienka legislatívno-technického charakteru reaguje na potrebu premiestnenia v tomto ustanovení zavedenej legislatívnej skratky do novonavrhovaného § 9 ods. 11 (čl. I, 5. bod návrhu zákona).  

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

6.	K čl. II, 5. bodu
V čl. II, 5. bode úvodná veta znie: 
„V § 15 ods. 14 písm. b) sa na konci pripája slovo „alebo“ a odsek 14 sa dopĺňa písmenom c), ktoré znie:“. 

Pripomienka v súvislosti s doplnením nového písmena precizuje navrhované znenie tak, aby bolo zrejmé, že na rozhodnutie ministerstva o neposkytnutí dotácie v zmysle § 15 ods. 14 bude naďalej postačovať splnenie jednej podmienky, tak ako to je v platnom znení zákona. 

Ústavnoprávny výbor NR SR
Výbor NR SR pre hospodárske záležitosti

Gestorský výbor odporúča schváliť

Gestorský výbor odporúča hlasovať o bodoch 1 až 6  spoločne s odporúčaním s c h v á l i ť.

V.

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona 

odporúča Národnej rade Slovenskej republiky

návrh poslancov Národnej rady Slovenskej republiky Miloša SVRČEKA, Jany ŽITŇANSKEJ, Petra KREMSKÉHO a Vladimíra LEDECKÉHO na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov (tlač 731)

s c h v á l i ť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 259 z  23. novembra 2021.
 
Týmto uznesením výbor zároveň poveril spoločného spravodajcu Petra Libu predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 23. novembra 2021

Peter K r e m s k ý, v.r.  
predseda Výboru NR SR 
pre hospodárske záležitosti